***Naruto*** (ナルト) er en japansk manga- og anime-serie skrevet og tegnet av Masashi Kishimoto. Hovedfiguren Uzumaki Naruto er en høylytt og lettere hyperaktiv ung ninja som kontinuerlig søker anerkjennelse, i tillegg til at han prøver å bli den neste «hokage», det vil si leder for landsbyen Konoha i Ildlandet.

Mangaen ble første gang utgitt av Shueisha i 1999, i det japanske bladet *Shonen Jump*. Senere ble mangaserien oversatt til engelsk og publisert av VIZ Media i USA, i den amerikanske utgaven av *Shonen Jump*. VIZ Media har oversatt rundt en tredjedel av serien, og *Naruto* er selskapets bestselgende manga. Schibsted forlag har oversatt ni av bøkene til norsk. Serien var også inkludert i den norske utgaven av *Shonen Jump.*

Anime-serien, som er produsert av Studio Pierrot og Aniplex, hadde premiere i Japan på kanalene TV Tokyo og Animax den 3. oktober 2002, og blir fortsatt[*når?*] sendt på kanalene. I USA hadde anime-serien premiere den 10. september 2005 på Adult Swim. Den 16. september 2005 hadde den premiere i Canada på kanalen YTV, og i England hadde den premiere den 22. juli 2006 på BBC Three.

Vekst og popularitet
--------------------

Seriens popularitet og lengde kan nesten sammenlignes med Akira Toriyamas *Dragon Ball*, en annen populær manga/anime. *Naruto* var den mest populære shōnen i Japan i 2011. Etter lanseringen av *Naruto* har det blitt laget utallige fansider, guider og forum som omhandler serien. Noen av de mest populære er engelskspråklige, og ble opprettet like etter at mangaen ble lansert i England i 2003. I likhet med mange andre populære serier har *Naruto* også fått sitt eget samlekortspill.

Før serien ble lansert i USA var det flere grupper som oversatte serien og lastet den opp på nettet. Selv om både japanske og amerikanske selskaper har prøvd å stoppe disse piratutgavene, er det flere som fortsetter å oversette serien og laste den opp på nettet.

Volum syv i serien vant den 10. oktober 2006 en Quill-pris for beste tegneserieroman. Da TV Asashis den 12. oktober 2006 publiserte sin topp 100-animeliste, lå *Naruto* på 34.-plass.

Handling
--------

Tolv år før tiden serien begynner ble Konoha angrepet av en nihalet demonrev. Det var en demon som kunne jevne fjell med jorden og skape tsunamier bare ved å svinge på halen. Den lagde kaos og drepte utallige, helt til landsbyens fjerde hokage bekjempet den ved å gi sitt eget liv, og samtidig la demonreven bli innkapslet i sitt nyfødte barn. Barnets navn var Naruto Uzumaki.

Den fjerde Hokage ble sett på som en helt. Det ville han at gutten også skulle bli, en helt som hadde reddet Konoha ved å ha demonreven forseglet inni seg. Men Naruto ble stort sett hatet eller oversett av alle i byen. Han ble behandlet som om han var demonreven selv, og ikke som om han hadde demonreven forseglet inni seg.

Den tredje Hokage lagde en regel om at ingen skulle få snakke om at demonreven var forseglet inni Naruto, ikke til sine egne barn en gang. Selv om barna ikke visste hvorfor Naruto ble behandlet slik, tok de fra foreldrene sine og behandlet Naruto på samme måten. Resultatet ble at Naruto vokste opp som en foreldreløs gutt uten venner, familie eller respekt. Siden han ikke kunne tvinge folk til å respektere ham, søkte han anerkjennelse og oppmerksomhet på den eneste måten han kunne, gjennom spøker og dårlig oppførsel.

Men alt forandret seg da Naruto stod på eksamen på Ninja-akademiet da han reddet læreren sin, Iruka Umino, fra Mizuki ved å bruke sin Multippel Skyggekloningsteknikk (som han lærte av den forbudte teknikk *scrollen*.) Naruto lærte to ting av sammenstøtet. At demonreven var forseglet inni han, og at det ikke bare var den tredje Hokage som brydde seg om han, men også Iruka.

Etter at Naruto har bestått eksamen begynner historien på alvor. Han blir med i Team 7 (lag 7,) ledet av Kakashi Hatake, og hans lagkamerater er Sasuke Uchiha og Sakura Haruno. Disse er hovedfigurene gjennom hele serien.

Fjellenes land er et fiktivt ninjaland i Naruto. I landet ligger landsbyen til Kagerougakure no Sato, eller «Landsbyen gjemt under øyenstikkeren».

Rollefigurer
------------

Utdypende artikkel: Liste over Naruto-rollefigurer

*Naruto* har et høyt antall forskjellige rollefigurer, alle med spesielle personligheter og historier. Alle blir fulgt gjennom årene, og vokser med tid og blir eldre. Verdenen i *Naruto* vokser og vokser, og Naruto blir kjent med fler og fler folk på sin reise. I begynnelsen er det bare læreren hans og lederen for byen som sympatiserer med ham, men ettersom historien blir lengre blir flere figurer med i *Narutos* historie.

Studentene ved Ninja-akademiet, hvor historien begynner, deles inn i lag på tre etter at de har bestått eksamen og blitt Geniner. Hvert lag får en egen lærer, en sensei. Disse gruppene blir brukt senere når de skal ta oppdrag som rangerer enkelt til utrolig vanskelig. Lagene får oppgaver som er regnet ut på gjennomsnittlig styrke og lignende. Naruto kommer på lag med Sasuke Uchiha og Sakura Haruno, og deres sensei, Kakashi Hatake, også kjent som «kopi-ninjaen» etter å ha kopiert tusentalls av teknikker med Sharingan-øyet sitt. De andre lagene blir dannet av Narutos tidligere klassekamerater, men flere grupper har også medlemmer som er eldre en Naruto.

Forholdet mellom en elev og læreren er en viktig faktor i serien. Naruto har en rekke lærere som lærer ham opp gjennom serien, men viktigst er Kakashi Hatake og Jiraiya. Ikke bare er de lærere innen kunsten ved ninja, men også i japansk estetikk og filosofi.

Mange av de store mysteriene ved serien er spørsmålene om rollefigurenes motiver og identitet. Eksempler er hvem Narutos foreldre egentlig er og hva som leder Kabuto Yakushi og den mystiske lederen for Akatsuki. Serien er drevet av rollefigurer, og det er mange tilfeldigheter og mange av rollefigurenes skjebne flettes inn i andres.

Mange navn er lånt fra japansk mytologi og litteratur, som for eksempel Jiraiya fra den japanske folkehistorien Jiraiya Goketsu Monogatari.

Ninja-ranger
------------

### Ninjaskole-elev

Ninjaskole-elev er rangen skole elevene har før de blir ninjaer. De er på utflukter med klassen, studerer nin-gen og taijitsu. De lærer om Chakra. Det er en energi som kan brukes til det meste for eksempel å gå på vann/trær. Hvis man kombinerer chakra med forskjellige håndtegn kan man ta utføre jutsuer. Jutsuer er delt inn i mange grupper blant annet ild, vann, vind, lyn, lyd og jord.

### Genin (lavninja)

Genin er laveste rang i ninjaverdenen. Når elevene blir godkjent som Geniner, får de pannebeskyttere med tegnet til landet de bor i. En Geningruppe blir vanligvis tildelt ninjaoppdrag på nivå C og D, men Narutos Team 7 fikk et C-oppdrag en gang som skulle være et A-oppdrag i volum 2, kapittel 9. Geniner trenes opp i tre forskjellige ninja-typer, det er altså Ninjutsu, Genjutsu og Taijutsu. Geniner i Konoha jobber i grupper på tre med vanligvis en Jonin som trener. Gruppa trenes opp av treneren og må gå til oppdragsgiveren for å få oppdrag. Etter en stund med regelmessige oppdrag, kan de bli kvalifisert til Chunin-eksamen av treneren deres.

Noen eksempler på Geniner er Uzumaki Naruto, Uchiha Sasuke (Sasuke ble aldri tildelt høyere rang, før han forlot Konoha) og Konohamaru.

### Chunin (mellomninja)

Chunin er den normale ninjarangen. Chuniner er ninjaer som har styrke og teknikker til å slåss når som helst. Chuniner kan lede små grupper/klasser og kommandere dem. Iruka-sensei er en Chunin som har vært lærer for klassen til Naruto, og som nå er lærer for klassen til Konohamaru. Middelsninjaer måtte gjennomgå den vanskelige Chunin-eksamen for å bli Chuniner. Chuniner får vanligvis oppdrag på nivå B og C.

Noen eksempler på Chuniner i serien er Shikamaru Nara, Iruka Umino, Mizuki, Yamanaka Ino, Rock Lee, Hyuga Hinata, Tenten, Temari, Kankuro og Akimichi Choji.

### Jounin (høyninja)

En Jounin har mange jutsuer og ferdigheter til å drepe motstanderne sine. Joniner er byens fremste ninjaer og får vanskelige oppdrag på nivå A og B. Mens Chuniner lærer hele klasser, har Joniner grupper på tre Geniner å ta seg av. Joniner blir ofte sendt ut til krig og som livvakter, men i byer som Konoha er det så fredelig at de ofte står på vaktpost. Kraftige Joniner kan tilkalle dyr, guder og dyrekonger.

Noen eksempler på Joniner i serien er Hatake Kakashi, Maito Guy, Asuma Sarutobi, Hyuga Neji og Kurenai Yuhi.

### ANBU

ANBU-ninjaer fungerer som elitesoldater og politistyrker. Kjennetegn er en maske som de er pålagt å bære for å ikke bli gjenkjent av fiendene, og at de (i motsetning til de fleste andre ninjaer) bruker katana i tillegg til kniver.

### ROCKS CREW

ROCKS CREW hadde en egen episode dedikert til dem under samarbeidet med den kjente mangaen og animeen *One piece,* som også introduserer flere One Piece-karakterer, men også nye Naruto-karakterer som Razito (Raizou), Kaspar (Kaspah) og Accel.

### Kage

I hver av de fem store byene i *Naruto*-verdenen gis den sterkeste ninjaen tittelen «Kage»; 影,　som betyr «skygge». I Konoha, hjemmebyen til Naruto, kalles kagen Hokage, som betyr ildskygge;　火影. De andre Kagene er *Kazekage*;　風影 (vindskygge, i byen Sunagakure), *Mizukage*; 水影(vannskygge, i byen Kirigakure), *Tsuchikage* (土影)(jordskygge, i byen Iwagakure) og *Raikage*; 雷影(lynskygge, i byen Kumogakure). Kagens jobb er å styre byen.

Noen eksempler på Kager i serien er Uzumaki Naruto, Sarutobi Hiruzen,Gaara og Tsunade.

### Sannin

Sannin er ikke noen offisiell ninja-rang, men et navn gitt til tre ninjaer fra Konoha som alle er på kagenivå. Oversatt fra japansk betyr sannin de tre ninjaene. Disse tre er Jiraya (Naruto kaller han ofte Ero-Sennin), Tsunade og Orochimaru, som alle er kjente for å ha et enormt jutsulager og kan ofte påkalle mektige vesener. Orochimaru kan eksempelvis påkalle enorme slanger, Jiraya kan påkalle store padder (han har også lært naruto og å tilkalle paddene) og Tsunade påkaller en svær snegle.

Jiraiya, Tsunade og Orochimaru fikk kallenavnet *Legendary Sannin*, som betyr «De tre legendariske ninjaene», av Hanzo. Hanzo gav de det kallenavnet fordi de overlevde hans angrep. Hanzo ble senere drept av Pain.

Akatsuki
--------

Akatsuki (暁; «demring») er en kriminell organisasjon av S-klasse fraværende-ninjaer og er den mest ettersøkte gruppen av alle shinobier i verden. Deres hovedmål er å samle alle «tailed beasts» omkring sin plan om verdensherredømme.

### Medlemmer

I alfabetisk rekkefølge:

* Deidara
* Hidan
* Hoshigaki Kisame
* Kakuzu
* Konan
* Itachi Uchiha
* Orochimaru
* Pain (Nagato)
* Rosén (Kun medlem i *Rock Lee & His Ninja Pals)*
* Sasori
* Sasuke Uchiha (Kun medlem i Naruto Shippuden)
* Obito Uchiha (Tobi)
* Yahiko
* Zetsu
* Naruto

### Liste av akatsuki lag

**Hidan & Kakuzu**

* Senior; Kakuzu

**Pain & Konan**

* Senior: Pain

**Orochimaru & Sasori**

* Senior: Orochimaru

**Sasori & Deidara**

* Senior: Sasori

**Deidara & Obito Uchiha**

* Senior: Deidara

**Itachi & Kisame**

* Senior: Itachi

**Zetsu (Spion)**

**Sasuke, Suigetsu & Juugo**

* Senior: Sasuke

Se også
-------

* Liste over Naruto manga-bøker

Referanser
----------

1. ↑  «Arkivert kopi». Arkivert fra originalen 11. september 2007. Besøkt 5. september 2007.  Nettsiden til utdelingen av Quill-prisen: oversikt over vinnerne i 2006
2. ↑  «Japan's Favorite TV Anime». *Anime News Network* **(engelsk)**. 12. oktober 2006. Besøkt 2. oktober 2020.

Eksterne lenker
---------------

* (en) Naruto – kategori av bilder, video eller lyd på Commons Rediger på Wikidata
* *Naruto* hos TV.com
* www.leafninja.com

Portal: Tegneserier